Folketing
2005-06-02

Jeg skal medgive, at noget af det er blevet koordineret og blevet bedre, så derfor kunne man jo sige: Hvad kan vi gøre i stedet for at tage forslaget fuldt ud? Kan vi samle noget mere? Kan vi gøre det bedre? Lad mig provokere lidt: Søfart er i høj grad eller mestendels en civil operation. Vi har selvfølgelig søværnet, men det er jo handelsskibe, der sejler rundt i vore farvande. Derfor er det interessant, at farvandsvæsenet ligger i Forsvarsministeriet og er underkastet det, der nu hører Forsvarsministeriet til. Hvorfor er det ikke civilt? Hvorfor er det egentlig ikke Søfartsstyrelsen under Erhvervsministeriet med søfarten som erhverv, der står for de ting? Det er nogle ting, der har undret os meget. Skal man endelig se på søværnet, hvad kan vi så bruge det, vi har, til? Ja, den smukke flåde af hjemmeværnskuttere, vi har, kunne man jo godt bruge noget mere aktivt. Den sidste serie er oven i købet skabt sådan, at man kan have olieforureningsmateriel om bord.